**Marek Hamşik** (27 iyul 1987[…], Banska Bistritsa) — Hücumameylli yarımmüdafiəçi mövqeyində oynayan slovakiyalı peşəkar futbolçu. Napoli futbol komandasının kapitanı və Slovakiya milli futbol komandasının vitse kapitanıdır.

Karyerasına 2004-cü ildə Slovan Bratislavada başladıqdan 1 il sonra İtaliyanın Breşiya komandasına keçmişdir. 2007-ci ildə A Seriyasına təzəcə qayıdan Napoliyə transfer edilmiş və orada start heyət oyunçusuna çevrilmişdir. Onun enerjisi, liderlik, yaradıcılıq qabiliyyətləri və yarımmüdafidən qol vəziyyəti yaratma təsəvvürü komandaya iki İtaliya kuboku, bir İtaliya Superkuboku, UEFA Çempionlar Liqasına vəsiqə və 2014-15-ci il UEFA Avropa Liqasının yarımfinalına vəsiqə qazandırmasında rol oynamışdır. Milli komandada o, Slovakiyanı 2010-cu il Dünya Çempionatında təmsil etmiş və komandası qrup mərhələsinin son matçında sabiq çempion İtaliyanı məğlub edərək səkkizdə bir finala vəsiqə qazanmışdır. 2016-cı il Avropa Çempionatında da Hamşik əsas heyətdə yer almışdır. 

Çıxışlarına görə, Hamşik həmçinin bir çox fərdi mükafatın da qalibi olmuşdur. O, beş dəfə Slovakiyanın ən yaxşı futbolçusu seçilmiş və 2008-ci ildə A Seriyasının Ən Yaxşı Gənc Futbolbolçusu mükafatını qazanmışdır. 2011-ci ildə A Seriyasında İlin komandasının tərkibində, həmçinin 2015-ci ildə Avroliqada mövsümün komandasında yer almışdır. 2013-cü ildə Hamşik Bloomberg tərəfindən Avropada ən yaxşı səkkizinci futbolçu seçilmişdir.

Klub karyerası
--------------

### İlk illəri

Banska Bistrikada boya-başa çatmasına baxmayaraq, Marek heç vaxt əsas yerli komanda olan Dukla Banska Bitrikada forma geyməmişdir. Əvəzində kiçik gənclər komandası olan Jupie Podlavice'da oynamağa başlamışdır. 2002-ci ildə Slovakiyanın aparıcı futbol komandalarından olan Slovan Bratislava ilə müqavilə imzalamışdır. Burada 6 oyun keçirmiş və 1 qol vurmuşdur.  

2004-cü ildə 17 yaşlı gənc istedad kimi 500.000 €-ya Breşiyaya transfer olunmuşdur. A Seriyasındakı debüt matçında komandası səfərdə Kiyevo Veronaya 3-1 hesabı ilə məğlub olmuşdur. Növbəti mövsümdə, Breşiya çempionatı 19-cu pillədə başa vurur və B Seriyasına düşür. 2005-06-cı illərdə o, Breşiyada 24 oyun keçirir və komandası mövsümü 10-cu pillədə başa vurur. 2006-07 mövsümündə isə Marek baxımlı oyun sərgiləyərək, 40 oyuna 10 qol vurur.

İstinadlar
----------

1. ↑  "17 Marek Hamsik". SSC Napoli (italyan). 5 November 2016 tarixində arxivləşdirilib. İstifadə tarixi: 7 June 2016.
2. ↑  .
3. ↑  Marek Hamsik // Transfermarkt (çd.). 2000.
4. ↑  MAREK HAMSYK // Argentine Soccer Database (isp.).
5. ↑  Munzinger Sport (alm.).
6. ↑  "Messi and Ronaldo joined by Ribery in top three of new list of Europe's top 50 stars" Arxivləşdirilib 2022-04-28 at the Wayback Machine *Sky Sports*.
7. ↑  Harsányi, Ladislav (28 June 2007). "Prinesie Hamšík do Podlavíc milióny ?" Arxivləşdirilib 2012-04-15 at the Wayback Machine. (slovakca). pravda.sk
8. 1 2  Rastislav Hribik (27 Aprel, 2007). "Hamšík home at Brescia".uefa.com.

| ⛭Trabzonspor FK  – cari heyət |
| --- |
| 
* 1 Çakır
* 3 Bartra
* 4 Türkmen
* 6 Siopis
* 7 Viska
* 8 Toköz
* 10 Ömür
* 11 Bakasetas
* 13 Hüqo
* 14 Korneliyus
* 17 Hamşik
* 18 Elmalı
* 19 Larsen
* 21 Djaniny
* 22 Altıkardeş
* 24 Denşvil
* 27 Trezequet
* 29 Bardhi
* 32 Ərdoğan
* 33 Peres
* 34 Haspolad
* 37 Gedikli
* 54 Tepe
* 67 Şen
* 77 Kouassi
* 80 Lahtimi
* 96 Aydın
* 98 Moradoğlu
* 99 Asan
* Baş məşqçi: Abdullah Avcı

 |